
Az iskolai ámokfutások pszichológiai folyamatai és a tettesek identitásformáló tényezői európai viszonylatban

Az iskolai ámokfutások már régóta jelen vannak szinte a világ minden országában. Az utóbbi évtizedekben ezek az események egyre nagyobb figyelmet kaptak mind a médiában, mind a társadalmi diskurzusban egyaránt, ezért elengedhetetlen, hogy megértsük a mögöttük meghúzódó pszichológiai és társadalmi mechanizmusokat.
A kutatás kitekint az iskolai ámokfutások eredetére, típusaira, definícióira, valamint vizsgálja az elkövetői profilokat, a pszichológiai folyamatokat és az identitásformáló tényezőket az európai színtéren. Az elkövetők pszichológiai profiljának elemzése magába foglalja az előzetesen megfigyelhető jeleket, motivációkat és azokat a tényezőket, amelyek hozzájárulhatnak az ilyen tragikus cselekmények elkövetéséhez.
A kutatás során a társadalmak közötti különbségek bemutatása érdekében összehasonlításra került egy európai ország és az USA egy főre jutó lőfegyver birtoklási statisztikája.
A kutatás módszere, esettanulmány, amellyel három európai országban történt iskolai ámokfutására, annak mélyreható feldolgozására került sor.
Az esettanulmány mintáinak feldolgozásával kidolgozásra kerültek azok a megállapítások, melyek vizsgálják azt, hogy hatással lehetnek-e a súlyos életbéli traumák, az iskolai zaklatás („bullying”), a szociális támogatás hiánya, valamint az online tér negatív hatásai ahhoz, hogy egyes fiatalok ámokfutóvá váljanak.
 
A kutatás célja az iskolai ámokfutások pszichológiai folyamatai és identitásformáló tényezőinek, minél érthetőbb és érzékletesebb bemutatása, annak a céljából, hogy a rendészet szervek, a jogalkotók, az oktatási intézmények, a hozzátartozók és a szociális munkások számára segítséget biztosítson az iskolai ámokfutások megelőzéséhez. A felsorolt célok mellett fontosnak tartom még azt is, hogy a kutatás elősegítse a társadalmi és szakmai párbeszédet, ami hatására javulhat a megelőzési stratégia, valamint a társadalmi tudatosság.



